Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: kezelésének egyes kérdéseiről szóló 62/1997. (XII. 21.) NM rendeletet, amely a minisztérium szerint megfelelő hátteret nyújt az
Paragraph Index: 831

kezelésének egyes kérdéseiről szóló 62/1997. (XII. 21.) NM rendeletet, amely a minisztérium szerint megfelelő hátteret nyújt az adatok védelmét biztosító adatkezelési gyakorlat kialakulásához. (Meg kell azonban jegyezni, hogy a minisztérium e jogszabály tervezetét — az adatvédelmi törvényt megszegve — nem küldte el véleményezésre az adatvédelmi biztoshoz.) Az ajánlás szövege a Mellékletben megtalálható. (739/A/1997) Egy panaszos sérelmezte, hogy az önkormányzati és bírósági hirdetőtáblára kifüggesztik a gondnokság alá helyezendők nevét, valamint a gondnokság alá helyezést elrendelő ítéletet. Tájékoztattuk arról, hogy a kérdésről az adatvédelmi biztos egy ügy kapcsán már kifejtette véleményét. Eszerint „a jogbiztonság, a forgalom védelme azt kívánja, hogy a gondnokolttal ügyleti-üzleti kapcsolatba lépni kívánó személy tudomást szerezhessen arról, hogy a másik fél rendelkezik-e ügyletkötési képességgel, tehet-e érvényes jognyilatkozatot. Nem sértené a jogbiztonságot, ha csak azok kapnának tájékoztatást a gondnokság alá helyezésről, akik megfelelően igazolnák, hogy az érintettel ügyletet kívánnak kötni, vagy egyébként jogi érdeküket igazolni tudják.” (500/H/1996, 554/A/1997) Közszolgáltatók 1997-ben több hasonló tartalmú panasz érkezett a hivatalhoz a Budapesti Elektromos Művek Rt. törvénytelennek tartott adatgyűjtésével kapcsolatban. A polgárok kifogásolták, hogy az Elektromos Művek a villanyóra-átíráshoz a fogyasztóktól az adásvételi szerződéseket is kéri. Az adatvédelmi biztosi vizsgálat megállapította, hogy az Elektromos Műveknek nincs törvényi felhatalmazása a szerződésben szereplő adatok kezelésére (a szerzés jogcíme, a vételár összege, a hozzátartozók adatai, a szerződés egyéb kikötései stb.), a szerződésekről nem készíthet másolatot, nem ismerheti meg azok tartalmát. Az adatvédelmi biztos már 1996 áprilisában felszólította az ELM Ű vezérigazgatóját a jogellenes adatkezelési, adatgyűjtési gyakorlat megszüntetésére. Az ELMŰ vezető jogtanácsosa 1996 1999/18/II. szám augusztusában arról tájékoztatta az adatvédelmi biztost, hogy észrevételeit tudomásul vette, és a jövőben a fogyasztók választása szerint elfogadja: (1) a szerződés olyan kivonatát, mely csak a közüzemi szerződés megkötéséhez tartalmazó legfontosabb adatokat tartalmazza, (2) a tulajdoni lap másolatát, mely tartalmazza a tulajdonosváltozást, (3) a korábbi és az új tulajdonos közötti megállapodást is, amelyből kiderül, hogy a volt fogyasztó felmondja a közüzemi szerződést, és az új tulajdonos ugyanarra az ingatlanra nézve közüzemi szerződést akar kötni. Az adatvédelmi biztos tudomást szerzett arról, hogy a Budapesti Elektromos Művek ennek ellenére is folytatja törvénytelen adatgyűjtési gyakorlatát, ezért közleményben tájékoztatta a fogyasztókat jogaikról. (56/H/1997) Több beadvány is kifogást emelt a BKV azon számítógépes nyilvántartásaival szemben, amely a jegy, illetve bérlet nélkül utazók adatait tartalmazza. E nyilvántartás vezetésére a BKVnak nincs törvényi felhatalmazása. A BKV közlése szerint hat hónapig tárolják az adatokat, abból a célból, hogy egy későbbi esetleges bírósági jogérvényesítéshez azok rendelkezésre álljanak. Felszólítottuk a BKV-t arra, hogy a bírságot megfizető személyek adatait töröljék a nyilvántartásukból, mert az adatkezelés célhozkötöttségének elve ezt indokolja. (685/A/1997, 795/A/1997) Munkáltatók A munkáltatók és a munkavállalók közötti adatkezelőiadatalanyi viszony a fejlett demokratikus országokban az adatvédelem egyik klasszikus területe. Noha a nemzetközi gyakorlat hazánkban is ismert, csakúgy, mint a vonatkozó nemzetközi dokumentumok (például az Európa Tanács 1989ben kiadott ajánlása a munkaviszonnyal kapcsolatos személyes adatok védelméről), a magyar szektorális adatvédelmi jogalkotás eddig nem fordított kellő figyelmet e terület szabályozására. Ráadásul a munkavállalók figyelme, öntudata, veszélyérzete, főként pedig a jogsértések elleni fellépési hajlandósága is jóval alatta maradt más területekének, ezt — ahogy tavalyi beszámolónkban is jeleztük — a hozzánk érkező panaszok korábbi alacsony száma is alátámasztotta. E jelenség értékelésében komolyabb szociológiai elemzés nélkül is szerepet tulajdoníthatunk a rendszerváltozás utáni időszak nagyobb munkavállalói függőségének, kiszolgáltatottságának, a korábban kivívott — noha gyakran kiüresedett — munkavállalói jogok erodálódásának, rosszabb érvényesíthetőségének, a munkahelyi érdekképviseletek visszaszorulásának, a „klasszikus kapitalista” munkaviszonyok elterjedésének. Az információs hatalom túlsúlya a munkáltató oldalán, a munkavállaló számára hátrányos, egyenlőtlen kommunikációs helyzet ugyanakkor e szektort az információs szabadságjogok érvényesülése egyik kritikus területévé teszi. E jelenség egyszersmind jól mutatja, hogy az állam mint fő adatkezelő befolyásának csökkenése nem jár automatikusan az adatalanyok helyzetének javulásával: szerepét a magánszektor monopóliumai részben átveszik, részben új információs egyenlőtlenségeket alakítanak ki. A munkáltatókkal kapcsolatos panaszok száma és jelentősége 1997-ben növekedett. Ezek az ügyek, tartalmukat tekintve alapvetően három kérdéscsoport köré sorolhatók:

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes